text: পিকআপ-ট্রাক্টর সংঘর্ষে নিহত ২ – Daily journal Bangla
  জানুয়ারি ২৩, ২০২১ইং, ৪:২৮ অপরাহ্ণ
  পিকআপ-ট্রাক্টর সংঘর্ষে নিহত ২
  প্রকাশ: মে ২, ২০২০, ১:৫১ অপরাহ্ণ
  হবিগঞ্জের মাধবপুর উপজেলার মাধবপুর-মনতলা সড়কে পিকআপ ও ট্রাক্টরের সংঘর্ষে দুজন নিহত হয়েছেন। শনিবার সকাল ১০টার দিকে উপজেলার আলাকপুর নামক স্থানে এ ঘটনা ঘটে। নিহতরা হলেন হবিগঞ্জের বানিয়াচং উপজেলার হাবিব মিয়া (৪০) ও নোয়াখালী জেলা সদরের খানপুর গ্রামের দিদার মিয়া (৫০)।
  প্রত্যক্ষদর্শীসূত্রে জানা যায়, শনিবার সকাল ১০টার দিকে মাধবপুর-মনতলা সড়কের আলাকপুর নামক স্থানে রডবোঝাই একটি পিকআপের সঙ্গে একটি ট্রাক্টরের সংঘর্ষ হয়। এতে পিকআপ ভ্যানটি খাদে পড়ে যায়। এতে দুজন গুরুতর আহত হয়।
  খবর পেয়ে মাধবপুর ফায়ার সার্ভিস ও মাধবপুর থানা পুলিশ ঘটনাস্থলে পৌঁছে আহতদের উদ্ধার করে মাধবপুর উপজেলা স্বাস্থ্য কমপ্লেক্সে নিয়ে গেলে কতৃর্ব্যরত চিকিৎসক দুজনকে মৃত ঘোষণা করেন। মাধবপুর উপজেলা স্বাস্থ্য কমপ্লেক্সে দায়িত্বরত উপসহকারী কমিউনিটি মেডিক্যাল অফিসার মোক্তাদির চৌধুরী সত্যতা নিশ্চিত করেছেন। মাধবপুর থানার ওসি ইকবাল হোসেন জানান, দুর্ঘটনায় নিহতদের মরদেহ হাসপাতালেই রয়েছে।